als_Latn dik_Latn ron_Latn
Asport – Federata e Futbollit e Kosovës, të mërkurën, në praninë e mysafirëve të shumtë, në hotelin “Emerald” e ka mbajtur mbrëmjen gala të shpalljes së laureatëve për vitin 2013.
Çmimi i futbollistit më të mirë të vitit i ka takuar kapitenit të Hysit, Mentor Zhdrella. Ai, ka fituar në anketën e realizuar me 12 trajnerët e skuadrave të Superligës, me 75 pikë, duke lënë pas vetes Semir Zenelin e Llamkos Kosovës, me 53 pikë. “I falënderoj trajnerët për vlerësimin që ma kanë dhënë. Ky çmim do të thotë shumë për mua dhe do të jetë motiv shtesë që edhe më tutje të jap maksimumin dhe do të tregoj lojëra të mira. Falënderoj bashkëlojtarët e mi, pa të cilët sigurisht se nuk do të isha këtu ku jam sot”, ka theksuar Mentor Zhdrella, i cili këtë çmim e kishte fituar edhe në vitet 2009, 2010 dhe 2011.
Në mesin e dhjetë më të mirëve krahas Mentor Zhdrellës dhe Semir Zenelin kanë qenë edhe Qëndrim Dautaj, Xhevdet Shabani, Labinot Osmani, Arbër Prekazi, Dukagjin Gashi, Astrit Fazliu, Fidan Hasani dhe Fatih Karahoda.
Çmimi i trajnerit më të mirë i takoi Afrim Tovërlanit, derisa skuadra e tij, Prishtina, u shpall më e mira e vitit. Gjyqtari më i mirë i vitit u shpall Genc Nuza, derisa Drenicës i takoi çmimi për ‘fair-play’.
Talenti i Llamkos Kosovës, Milot Rashica u zgjedh futbollisti më perspektiv. Epiteti i portierit më të mirë i takoi Kushtrim Mushicës së Prishtinës, derisa çmimin e golashënuesit më të mirë të vitit e mori Astrit Fazliu.
Ndërkohë, në konkurrencën e femrave çmimi i futbollistes më të mirë i takoi Qëndresa Krasniqit e Prishtinës, derisa golashënuesja më e mirë është zgjedhur Suada Jashari e Kosovës së Prishtinës. Ndërkohë, klubi më i mirë tek femrat u shpall Prishtina. Në futsall çmimin e lojtarit më të mirë i takoi Mentor Mejzinit (Feniksi), golashënuesi më i mirë ishte Ramadan Alaj (Liburni), derisa klubi më i mirë Feniksi nga Drenasi.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn